നങ്ങ്യാര്‍ക്കൂത്ത് - വിക്കിപീഡിയ

# നങ്ങ്യാര്‍ക്കൂത്ത്

### വിക്കിപീഡിയ, ഒരു സ്വതന്ത്ര വിജ്ഞാനകോശം.

നങ്ങ്യാര്‍ കൂത്ത് എന്ന താള്‍ ഈ ലേഖനവുമായി ലയിപ്പിക്കുന്നതിന്‌ ശുപാര്‍ശ ചെയ്തിരിക്കുന്നു. (സം‌വാദം)

കൂടിയാട്ടത്തിന്റെ ഒരു ഭാഗമായും, കൂടിയാട്ടത്തില്‍ നിന്നു വേറിട്ട് ക്ഷേത്രങ്ങളില്‍ ഒരു ഏകാംഗാഭിനയ ശൈലിയായിട്ടും ചെയ്തുവരുന്ന ഒരു കലാരൂപമാണ് നങ്ങ്യാര്‍ക്കൂത്ത്. ഈകലാരൂപത്തിനു ചുടലക്കൂത്ത് എന്ന ഒരു പേരു കൂടി പറഞ്ഞ് വന്നിരുന്നു. ബ്രാഹ്മണസമുദായത്തില്‍ അക്കിത്തിരി സ്ഥാനം ലഭിച്ച ഒരാള്‍ മരിച്ചാല്‍ അദ്ദേഹത്തെ സംസ്കരിച്ച ചുടലയുടെ സമീപം പൂജാദികര്‍മ്മങ്ങള്‍ ചെയ്ത് മരിച്ച വ്യക്തിയുടെ ആത്മാവിന്റെ ശുദ്ധിക്കായി നങ്ങ്യാര്‍ക്കൂത്ത് നടത്തിയിരുന്നു. ഇങ്ങനെ നടത്തുമ്പോള്‍ ഈ കൂത്തിനെ ‘ചുടലകൂത്ത്’ എന്നാണു പറഞ്ഞിരുന്നത്. ചുരുക്കത്തില്‍ പാപപരിഹാരമാണ് ഈ കൂത്തിന് നിദാനം. ഭഗവതിയുടെതെന്ന് സങ്കല്‍പ്പിക്കപ്പെടുന്ന ഈ നൃത്തത്തിന്റെ തുടര്‍ച്ചയായിരിക്കണം നങ്ങ്യാര്‍കൂത്തിന്റെ പ്രാചീനരൂപമായ ചുടലകൂത്ത്.

ആംഗികം-വാചികം-ആഹാര്യം-സാത്ത്വികം എന്നിങ്ങനെ നാല് വിധം അഭിനയങ്ങളെ കൂട്ടി ഇണക്കി നൃത്തവാദ്യങ്ങളോടുകൂടി അഭിനയിക്കുന്ന സംസ്കൃതനാടകമാണ് കൂടിയാട്ടം. ചാക്യാര്‍ പുരാണകഥ പറയുന്നതിനെ ചാക്യാര്‍കൂത്തെന്നും നങ്ങ്യാര്‍ പുരാണകഥ അഭിനയിക്കുന്നതിനെ നങ്ങ്യാര്‍കൂത്തെന്നും പറയുന്നു. നങ്ങ്യാരുടെ ഉടയാടയിലെ ചുവന്നപട്ട്, ശിരോഭൂഷണത്തിലെ ചെത്തിപ്പൂവ്, മുടിയിലെ നാഗ ഫണം എന്നിവയെല്ലാം കേരളത്തിലെ ഭഗവതി സങ്കല്പത്തോട് ഏറേ ബന്ധം പുലര്‍ത്തുന്നവയാണ്. അമ്പലപ്പുഴ ശ്രീക്രുഷ്ണക്ഷേത്രം ,തൃശ്ശൂര്‍ വടക്കുംനാഥക്ഷേത്രം, ഇരിഞ്ഞാലക്കുട കൂടല്‍മാണിക്യം ക്ഷേത്രം, ത്രുപ്പൂണിത്തുറ പൂര്‍ണത്രയീശ ക്ഷേത്രം, കോട്ടയം കുമാരനല്ലൂര്‍ ഭഗവതി ക്ഷേത്രം തുടങ്ങിയ പല പ്രമുഖക്ഷേത്രങ്ങളിലും നങ്ങ്യാര്‍കൂത്ത് ഒരനുഷ്ടാനമായി നാമമാത്രമായി നടത്തിവരുന്നു. ശ്രീകൃഷ്ണകഥയാണ് നങ്ങ്യാര്‍കൂത്തിലെ ഇതിവൃത്തം.

വില്ലുവട്ടം, കോശമ്പള്ളീ, മേലട്ട്, എടാട്ട് തുടങ്ങിയ കുടുംബങ്ങളില്‍ നങ്ങ്യാര്‍കൂത്ത് അനുഷ്ടാനമായി ചെയ്തുവരുന്ന നങ്ങ്യാരമ്മമാര്‍ ഇപ്പോഴും ഉണ്ട്. ഒരു ചടങ്ങെന്ന നിലയില്‍ കാണിക്കുവാനേ ഇവരില്‍ പലര്‍ക്കും സാധിക്കുകയുള്ളു. പ്രോത്സാഹനക്കുറവ്കൊണ്ട് കുറേവര്‍ഷങ്ങളായി നിഷ്കര്‍ഷമായ അഭ്യാസമില്ലാതെ പോയതായിരിക്കണം ഇതിന് കാരണം.

## [തിരുത്തുക] അവലംബം

- ഭക്തപ്രിയ-ഗുരുവായുര്‍ ദേവസ്വം പ്രസിദ്ധീകരണം.

| ഈ ലേഖനം അപൂര്‍ണ്ണമാണ്. ഇതു പൂര്‍ത്തിയാക്കുവാന്‍ സഹകരിക്കുക.

Retrieved from "http://ml.wikipedia.org../../../%E0%B4%A8/%E0%B4%99/%E0%B5%8D/%E0%B4%A8%E0%B4%99%E0%B5%8D%E0%B4%99%E0%B5%8D%E0%B4%AF%E0%B4%BE%E0%B4%B0%E0%B5%8D%E2%80%8D%E0%B4%95%E0%B5%8D%E0%B4%95%E0%B5%82%E0%B4%A4%E0%B5%8D%E0%B4%A4%E0%B5%8D.html"

സൂചികകള്‍: Articles to be merged | കേരളത്തിലെ കലകള്‍ | അപൂര്‍ണ്ണ ലേഖനങ്ങള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക